Αθλητικά γεγονότα του 2010/Ιούλιος

Παρατίθενται αθλητικά γεγονότα που συνέβησαν τον Ιούλιο του 2010, συνοδευόμενα από συνδέσμους σε πηγές μέσω των οποίων μεταδόθηκαν.

2 Ιουλίου 
Παγκόσμιο Κύπελλο Ποδοσφαίρου 2010 - Η διοργάνωση του Μουντιάλ συνεχίζεται με την προημιτελική φάση. 
Η Βραζιλία αποκλείεται με ήττα από την Ολλανδία με 2-1. 
Σε έναν συναρπαστικό αγώνα, η Ουρουγουάη νικά την Γκάνα με 4-2 στα πέναλτι (κανονική περίοδος και παράταση 1-1) και προκρίνεται στα ημιτελικά. 
 Οι ΗΠΑ νικούν την Ιαπωνία με 7-0 και κατακτούν για 7η συνεχή φορά το παγκόσμιο πρωτάθλημα σόφτμπολ γυναικών στη Βενεζουέλα.

3 Ιουλίου 
Παγκόσμιο Κύπελλο Ποδοσφαίρου 2010 - Για την δεύτερη ημέρα της προημιτελικής φάσης του Μουντιάλ:
Η Γερμανία νικά την Αργεντινή με σκορ 4 - 0. Ο Μίροσλαβ Κλόζε, ο οποίος πετυχαίνει 2 τέρματα στον συγκεκριμένο αγώνα, κατατάσσεται στην δεύτερη θέση των σκόρερ όλων των εποχών στην διοργάνωση, με 14 γκολ, όσα και ο Γκερντ Μίλερ, ένα πίσω από τον Ρονάλντο. 
Η Ισπανία νικά την Παραγουάη με 1 - 0.
Η Σερένα Γουίλιαμς νικά στον τελικό του απλού γυναικών του τουρνουά αντισφαίρισης Γουίμπλεντον την Βέρα Ζβονάρεβα  με 2 - 0 σετ (6-3, 6-2). Είναι η τέταρτη φορά που η Γουίλιαμς κατακτά το συγκεκριμένο τουρνουά.

4 Ιουλίου 
Ο Ραφαέλ Ναδάλ νικά στον τελικό του απλού ανδρών του τουρνουά αντισφαίρισης Γουίμπλεντον τον Τσέχο Τόμας Μπέρντιχ  με 3 - 0 σετ (6-3, 7-5, 6-4). Αυτή είναι η δεύτερη φορά που ο Ναδάλ κατακτά το τουρνουά.

5 Ιουλίου 
 Η κυβέρνηση της Νιγηρίας αίρει την ποινή του αποκλεισμού της εθνικής ποδοσφαίρου για δύο χρόνια από συμμετοχή σε διεθνείς διοργανώσεις, εξαιτίας της κακής παρουσίας της στο Μουντιάλ της Νότιας Αφρικής. Η ενέργεια αυτή ήρθε μια ώρα πριν εκπνεύσει το τελεσίγραφο της FIFA, η οποία είχε απειλήσει με διακοπή της οικονομικής ενίσχυσης της Νιγηρίας σε περίπτωση που παρέμενε ο αποκλεισμός.

6 Ιουλίου 
Παγκόσμιο Κύπελλο Ποδοσφαίρου 2010 - Πρώτος Ημιτελικός.
Η Εθνική Ολλανδίας νικά στον πρώτο ημιτελικό την Εθνική ομάδα της Ουρουγουάης με σκορ 3 - 2, και γίνεται η πρώτη ομάδα που περνά στον τελικό της διοργάνωσης.  
 Το πλειοψηφικό πακέτο της ΠΑΕ Ολυμπιακός μεταβιβάζεται από τον Σωκράτη Κόκκαλη στον εφοπλιστή Βαγγέλη Μαρινάκη.

7 Ιουλίου 
Παγκόσμιο Κύπελλο Ποδοσφαίρου 2010 - Δεύτερος Ημιτελικός.
Η Εθνική Ισπανίας νικά στον δεύτερο ημιτελικό την Εθνική ομάδα της Γερμανίας με σκορ 1 - 0. Στον τελικό της 11ης Ιουλίου θα αντιμετωπίσει την Ολλανδία, στο Soccer City στο Γιοχάνεσμπουργκ.

10 Ιουλίου 
Παγκόσμιο Κύπελλο Ποδοσφαίρου 2010 - Μικρός τελικός (3η θέση).
Η Εθνική Γερμανίας νικά στον μικρό τελικό την Ουρουγουάη με σκορ 3 - 2, και κατακτά την τρίτη θέση στη διοργάνωση.

11 Ιουλίου 
Ο Μαρκ Γουέμπερ, με Red Bull Racing, κατακτά την πρώτη θέση στο Γκραν Πρι Μεγάλης Βρετανίας, τον 10ο αγώνα της σειράς του Παγκόσμιου πρωταθλήματος Φόρμουλα 1 για το 2010, στην πίστα του Σίλβερστοουν. Ο Λιούις Χάμιλτον, που τερμάτησε στην δεύτερη θέση, παραμένει στην πρώτη θέση της κατάταξης οδηγών, ενώ σε αυτή των κατασκευαστών προηγείται η ομάδα της McLaren. (επίσημα αποτελέσματα αγώνα)
Παγκόσμιο Κύπελλο Ποδοσφαίρου 2010 - Μεγάλος τελικός
Η Ισπανία κατακτά το Παγκόσμιο Κύπελλο Ποδοσφαίρου ανδρων για πρώτη φορά στην ιστορία της, νικώντας στον μεγάλο τελικό την Ολλανδία με σκορ 1 - 0 στην παράταση του αγώνα (κανονική διάρκεια 0 - 0). Το γκολ για τους Ισπανούς πέτυχε ο Αντρές Ινιέστα, στο 116ο λεπτό.  
 Πολυτιμότερος παίκτης του τελικού ανεδείχθη ο Αντρές Ινιέστα.
 Την Χρυσή μπάλα της διοργάνωσης κατέκτησε ο Ντιέγκο Φορλάν της Ουρουγουάης.

15 Ιουλίου 
Ο Τιερί Ανρί υπογράφει συμβόλαιο με τους Νιου Γιορκ Ρεντ Μπουλς.

18 Ιουλίου 
 Η Γαλλία κατακτά το Ευρωπαϊκό πρωτάθλημα καλαθοσφαίρισης Νέων Ανδρών επικρατώντας στο Ζάγκρεμπ της  Ελλάδας, με 73-62. Το χάλκινο μετάλλιο κατέκτησε η Ισπανία, νικώντας την Κροατία στον μικρό τελικό. 
 Ο Ντάνι Πεδρόσα κατακτά την πρώτη θέση στο Γκραν Πρι της Γερμανίας, τον όγδοο αγώνα για το Παγκόσμιο Πρωτάθλημα Moto GP του 2010. Στην βαθμολογία αναβατών προηγείται ο Χόρχε Λορένθο, ενώ σε αυτή των κατασκευαστών η Γιαμάχα. 
 Ο Έντινσον Καβάνι υπογράφει συμβόλαιο με τη Νάπολη. 
 Ο Νοτιοαφρικανός Λούις Ουστχούιζεν κατακτά το 139ο Πρωτάθλημα Όπεν Γκολφ στο Σαιντ Άντριους της Σκωτίας.

25 Ιουλίου 
 Ο Φερνάντο Αλόνσο, με Ferrari, κατακτά την πρώτη θέση στο Γκραν Πρι Γερμανίας, τον 11ο αγώνα της σειράς του Παγκόσμιου πρωταθλήματος Φόρμουλα 1 για το 2010. Στην δεύτερη θέση τεμάτισε ο Φελίπε Μάσα με Ferrari και στην τρίτη ο Σεμπάστιαν Φέτελ με Red Bull Racing. Ο Λιούις Χάμιλτον (4oς) παραμένει στην πρώτη θέση της κατάταξης οδηγών, ενώ σε αυτή των κατασκευαστών προηγείται ακόμα η ομάδα της McLaren. (επίσημα αποτελέσματα αγώνα)
 Ο Ισπανός Αλμπέρτο Κονταδόρ αναδεικνύεται νικητής για τρίτη φορά του Ποδηλατικού Γύρου Γαλλίας, του τελευταίου όπου λαμβάνει μέρος ο επτάκις νικητής, Λανς Άρμστρονγκ. 
 Η Βραζιλία νικά τη Ρωσία με 3-1 σετ στον μεγάλο τελικό που διεξήχθη στην Κόρδοβα της Αργεντινής κατακτά για 2η συνεχόμενη χρονιά και 9η φορά στην ιστορία της το Παγκόσμιο Λιγκ της πετοσφαίρισης. Η Σερβία κέρδισε την Κούβα με 3-2 σετ κατακτώντας την 3η θέση.

26 Ιουλίου 
 Αρχίζει στη Βαρκελώνη το Ευρωπαϊκό Πρωτάθλημα Στίβου 2010. Επίσημη ιστοσελίδα

30 Ιουλίου 
 Η Γαλλία κατακτά το Πανευρωπαϊκό πρωτάθλημα  ποδοσφαίρου Νέων (U19) νικώντας στον τελικό την ομάδα της Ισπανίας με σκορ 2-1.

31 Ιουλίου 
Ο Φινλανδός Γιάρι-Μάτι Λάτβαλα κατακτά την πρώτη θέση στο Ράλι Φινλανδίας, τον όγδοο αγώνα του Παγκοσμίου πρωταθλήματος Ράλι 2010.  

 07